hbs_cyr ky fr cs ky ru ky ky ru ru hbs_cyr ru ky ky ky ky ky ky ky ky tt ky ky ru ky ky ky ky ky ru ky ky ky ky ky ky ky ky ky myv kk ky ky ky ky ru
"Алиби", 16.07.08 - 3-бет: Џч билик...•
"Де факто" гезитинин башкы редактору Чолпон Орозобековага козголгон кылмыш ишин Бишкек шаардык прокуратурасы Свердлов райондук сотуна өткөрдү.
Кылмыш ишине себеп болгон макаланын автору Замира Молдоева табылбай койгондуктан, ишти сотко өткөрүшүптүр. Табылганча күтө турса болбойт беле? Эмнеге шашылышты? "Де факто" гезити "Агым" гезити эмес экенин биздин укук коргоочулар жакшы түшүнүшөт окшойт. Акаев учурунда "тилчи" болгон Замира Сыдыкова Бакиев учурунда элчи болуп отурат. Андыктан Чолпон айым, кийин элчи болуп калаарың ажеп эмес.
Аскар Салымбеков деген ысымдын айтылышы "Дордой" деген сөздү эске салат. Чынында эле "Дордой" базары болбогондо дагы канча кыргыз жер кесип, тентип кетет эле, ким билет?
Куудул Борончу Кудайбергенов айткандай "бою кыска адамдар кыйын болот экен". Мисалга алсак, Ленин, Сталин, Гитлер, Путин, Брюс Ли, Аскар Салымбеков жана башкалар.
"Теректей бой бергенче, теменедей акыл бер"-деп айтылгандай, Аскар мырза өзүнүн акылы, эмгек жолу менен бийликтин бийик сересине чыкты.
Айтмакчы, Аскар Мааткабылович мэрлик кызматта аз эле убакыт олтурду. Анткен менен, ошол учурда азыркыга салыштырмалуу борбор шаарыбыздын аурасы такыр башка эле.
Бирок, Аскар мырза мэр болуп турганда, эмне иш бүтүрдү, аны так кесе айтуу кыйын. Балким убакыттын аздыгы кедерги тийгиздиби, ким билет? Эгер депутаттык так-талаш башталып кетпегенде көзгө көрүнөөрлүк иш бүтүрүп, шаардын ортосуна балчайта базар салат беле?… Анткени, биз чоң окуу жайды бүткөнү деле, бүтпөгөнү деле баары эле базарчы болуп кетпедиби. Ар ким өзүнүн табитине жараша иш кылат эмеспи. Аскар мырзадан үмүт чоң эле. Көзү ачыктардын айтканына караганда кийинки ажо "Ат-Башыдан чыгат"-деген имиш бар. Эгер бул айтылган сөз чын болуп калса, анда ушуну менен Аскар мырзанын огородуна таш ыргытканды токтотолу. Болбосо, алда кандай күн болот…
Бакиев такка отурганы үлкөн кызматчылардын ат тезеги кургабай алмашканы эмнегедир адатка айланды. "Убакыт - учкан куш"-дегендей, кечээ эле борбор шаарыбыз Бишкектин ана башчылыгына Аскар Салымбеков иштегени атты эле, бүгүн минтип, төртүнчү болуп Нариман Тулеев ажонун жарлыгы менен мэрлик такты ээледи.
"Орун алмашуудан сумма өзгөрбөйт"-демекчи, мэрлик кызматты бир эмес, миң өзгөртсө дагы шаарыбыздын тазалыгы өспөй калды го.
Эмесе сөз өңүтү шаарыбыздын мэрлеринде:
Бул киши мэрлик кызматка көптөгөн эмгек менен жетти. Бирок, аз убакыт олтурганы көпчүлүктү таң калтырды.
Алгач эле айтылуу "Ош" базарын тазалап, көптөгөн аялдардын каргышына кабылды. Себеби, эптеп нан таап, оокатын кылып жаткан элдин нааразы болгону көп сөздү ичине камтыйт. Ажого жагуунун жолун издеп, пикетке чыккандарга бут тосту, таксисттердин күнүмдүк тапкан акчасына көз артып, "патент" деген шылтоону бетке кармап, МАИлердин күчүн колдонду. Кыскасы, Данияр мырза мэрликтеги аз убакыт ичинде көпчүлүккө жаман көрүнүп алды. Ош базарындагы соодагерлер өзүнө чоң дүкөн салдырыш үчүн орун издеп жатат"-деп да айтып чыгышты. Деги эле, мэр болгону Данияр мырза баштагыдан дагы өзүнүн аброюна шек келтирип алганы өзүнө эле жаман болду. Бир кезде көп акчанын күчүн кодонуп, чоң кызматты көздөгөн эле, депутаттар ишеним бербей койгону баарыбызга эле маалым эмеспи. Эми минтип, өжөрлөнүп атып жеткен кызматы дагы жемишин бере электе ыргып кеткени, али табышмак бойдон. Неси болсо дагы күтө туралычы, Данияр мырза дагы эмненин ичинен чыгат болду экен?
Бул жигитибиздин багы экинчи президенттин учурунда ачылды. Мэр болуу бактысы кандай уул баланын маңдайына жазылат? Албетте, "Арстанбектей уулдун" деп айтсак жарашат.
Калыс ой-жүгүртүп көрсөк, Арстанбек Ногоев мэрлик кызматта чамасы жетишинче иштеди. Шаар ичи аз аз болсо дагы тазаланып, өзгөрүү болду. "Эр эмгеги менен бааланат"-демекчи, Арстанбек мырзага мэрлик кызмат жакты. Өзү дагы оңолуп, иши да алдыга жылып, артынан жакшы сөз ээрчип келген. Аз сүйлөп, көп иш бүтүргөн айкөлдүк сыпат Арстанбек мырзада бар эле. Дегеним, беш катындын башы бириксе эле, Ак үй менен Көк үйдүн алдына барып пикетке чыгып, булгап кетсе унчукпай эле тазалатып, ажонун дагы, элдин дагы көңүлүн алып, иши менен алек болгонун жашырганда эмне?
Бирок, бийликке көбүрөөк көз каранды болуп, Бакиев аз жерден ээрден кулап кала жаздаганда бийликтин камчысын чапканы азыраак көңүлгө көлөкө түшүрдү. Анткен менен ажонун көңүлүн алып, министрлик үлкөн үстөлгө ээ болгону өзүнө эле "плюс" окшойт.
Ооба, азыркы заманда көпчүлүк өлкөнүн кызыкчылыгынан өзүнүн жеке кызыкчылыгын жогору коюп калбадыбы. "Көзүм көрбөсүн, көчүгүмдү бөрү жесин"-деп айтылгандай, азыр чындыкты айтуу үлкөн кызматчылар үчүн оңойго турбайт.
Айткандай, мэрликтен кеткени, Арстанбек мырзанын азыркы иши ойдогудай эместей. Балким, бул кызматына көз артып, акчанын күчүн колдобогондор чыгып аткандыр, аны так кесе айтууга болбойт. Неси болсо да, Арстанбек мырза кайра мэр боло албай калды го. Дегеним, алгач ажонун көңүлүн алуу көп эмгекти талап кылат эмеспи.
Нан болсо ыр болот, болбосо чыр болот
Айыл жана суу чарба министринин орун басары Байымбет Мураталиев Азаттык үналгысына берген маегинде "күзүндө буудай тартыштыгы болбойт" деп күпүлдөдү.
Министрдин орун басарынын айтымына караганда, калкыбызды буудай менен камсыз кылуу үчүн эң аз дегенде 465 миң тонна буудай керек экен. Республика боюнча 7 миң гектарга буудай эгилип, түшүмдүүлүгү 23 центнерге жетип жатыптыр. Демек, быйылкы жылы 146 миң тонна буудай алабыз десек болот. 465 миңден 146 миңди алсак, 319 миң калат. Муну бизге ким берет? Гектарына 23 центнерден буудай алып жатабыз дегенине ким ишенет? Сугат суунун тартыштыгынан бир топ буудай аянттары күйүп кетип, көпчүлүк жерлерде оруп жыйылган буудайдын түшүмдүүлүгү 10-15 центнерден ашпай жаткандыгын кимден жашырабыз? "Ооруну жашырсаң, өлүм ашкерелейт" болуп калбайбызбы? Бул маселе боюнча академик Ж.Акималиев менен маекти кийинки сандарыбыздан окуйсуңар.
Укуругуң долоно, Турсунбекке жолобо
Турусбекке каршы чыккан Турсунбек
Адам укугу дегенде ажосунун укугун унутуп койгон акыйкатчы Турсунбек Акун Чолпон-Ата шаарында жайгашкан "Элнур" базары боюнча өзүнүн пикирин билдирди. Эсиңиздерге сала кетсек, "Элнур" базарынын тегерегиндеги чыр-чатактар акыркы эки айдан бери басылбай келет.
Акыйкатчынын айтымына караганда, аталган базардын чатагынан үч адам каза болуптур. Адам укуктарын тебелеген, адам өлүмүнө жол берген Көлдүн губернатору Кыдыкбек Исаев, Ысык-Көл район акими Турусбек Мансуров жана Чолпон-Ата шаарынын мэри Нурлан Насирдинов мыйзам астында жооп бериши керек экен. Туйлаган Турсунбек чындыкка жетеби же укукту уйпалаган Турусбек кызматынан кетеби, азырынча белгисиз.
бийликтен кетсең зар намыс...
Асылбектен артта калган Аликбек
"Акыйкат үчүн" коомдук бирикмесинин лидери Аликбек Жекшенкулов "Агым" гезитин ар-намысына доо кетиргендиги үчүн сотко берген эле.
Аликбек мырза өзүнүн ар-намысын 2 млн. долларга бааласа, сот 25 миң сомго түшүрүп таштаптыр. Ал эми, доого негиз болгон "Джек потрошитель" макаласынын автору Касымбек Джумагуловдун ким экенин тактай албай коюшуптур. Ошентип, "Агым" гезити аталган макалага төгүндөө жарыялоо менен бирге, Аликбек мырзадан кечирим сурап, 25 миң сом айып төлөмөй болду. Мурдагы Кыргызстандын ОБСЭдеги өкүлү, министрдин ар-намысы "Алиби" гезитин сотко берген студент Асылбек Салиевдин ар-намысынан 40 эсе төмөн экенин биздин "адилеттүү" соттор аныктап беришти.
Бали Бакиевдер! Баш чөнтөк соттор!